Sabinet | Volume 118, Issue 3300
Volume 118, Issue 3300, 2016
Die Kerkblad - Volume 118, Issue 3300, April 2016
Volume 118, Issue 3300, April 2016
Eiendomsreg en Paasfees : van die redakteur
Eiendomsreg is op die oomblik een van die mees brandende kwessies in ons land. Die beoogde onteieningswet hou verreikende implikasies in. As dit deurgevoer word, sal dit beteken dat nie net vaste bates soos plase, huise, myne ensovoorts, deur die staat "in landsbelang" onteien kan word nie, maar selfs ook roerende bates (voertuie, lewende hawe, ens.). Sommige sien die beoogde wet as 'n "wettige" manier om grond te gryp, soos in Zimbabwe.
Gefokus op Christus vir die toekoms : uit die Woord
Author J.L. (Jan) Venter
Elkeen van ons het iets wat ons nog graag wil bekom, omdat dit belangrik lyk. Jou kleindogter sê vir haar ma: "Ek wil ook die slimfoon hê wat hier geadverteer word!" Jy sê vir jou vrou: "As ek hierdie projek kry, is ons kop deur."
Die wonder van die wedergeboorte : redaksioneel
In die vorige uitgawe van Die Kerkblad het ons gehandel oor die roeping van die Gees deur die Woord as die eerste element van die heilsorde. Met hierdie kragdadige, herskeppende roeping is die wedergeboorte onlosmaaklik verbind.
Rassisme, Afrikaans, brandende universiteite : brandpunt
Dit wat in ons land gebeur, kan niemand koud laat nie. Jy voel moontlik ook dat jy mense wat openlik rassistiese opmerkings op sosiale media maak, aan die skouers kan vat en skud. Verstaan hulle nie dat een op merking die vuurhoutjie in die kruitvat kan wees nie? Aan die ander kant, 'n universiteitsbestuur wat oorhaastig onskuldige studentepret as rassisme veroordeel, sonder om die ander kant van die saak eers te hoor, is net so onnadenkend.
Die lewe ná die dood (2) : fokus
In die vorige artikel het prof. Floor beskryf wat met die mens gebeur op die oomblik as hy/sy te sterwe kom, en ook gewys wat die Bybel ons leer oor 'n lewe ná die dood. In hierdie bydrae kan u meer lees oor die toestand van die afgestorwenes, en wat met hulle gebeur by die wederkoms van Christus.
Die Boek van Pase : fokus
Author A.H. (Attie) Bogaards
Die Paasgebeurtenisse, die sterwe en die opstanding van ons Here Jesus Christus, verstaan en glo ons nét as ons deur ons Here Jesus Christus self geleer word.
Vroue by die Paasgebeure : fokus
Author Bert Floor
In die opstandingsverhale van die evangeliste ontmoet ons ook vroue. Hulle het Jesus van Galilea af gevolg. Nou is hulle Meester dood. Hy het gesterf aan 'n kruis. Jesus kan niks meer vir hulle doen nie. Maar uit liefde en eerbied wil hulle nog iets vir Jesus doen. En so gaan die ywerige susters op daardie belangrikste dag in die wêreldgeskiedenis, die opstandingsdag, na 'n begraafplaas. Jesus is daar begrawe. Hulle wil, ná die haastige begrafnis eergister, nou sy liggaam met speserye en mirre salf om die doodsreuk te verdryf. Die mans bly by die huis. Hulle is ontredderd en hulle treur. Maar vroue is soos altyd besig. Hulle is op pad na Jesus se graf. Deur hulle optrede wys hulle weer, soos vroeër toe Jesus nog geleef het, by Wie hulle hoort.
Gereformeerde Konvent boodskap van hoop : fokus
Die 14de Conventus van Reformatoriese kerke in Suid-Afrika het van 8-10 Maart in Kaapstad vergader. Die Konvent bestaan uit 15 kerkverbande uit die Reformatoriese tradisie. Die tema was "The South Africa we pray for" en daar is gefokus op die betekenis van ons Reformatoriese erfenis vir die tyd waarin ons lewe. Die gesprekke is hoofsaaklik deur drie vrae gerig:
• Waar kom ons vandaan?
• Waar is ons land tans?
• Waarheen is ons op pad in ons land?
Die impak van die Christendom vandag (1) : fokus
Authors: J.M. (Koos) Vorster and Nico Vorster
In Januarie vanjaar is daar 'n konferensie van 'n wêreldwye netwerk van teologiese fakulteite in Zürich gehou. Navorsers uit hierdie fakulteite het besin oor die impak van die Christendom op samelewings in die verskillende wêrelddele. Die wetenskaplike inligting het tot baie interessante en diepgaande besprekings gelei. Daar is veral drie tendense wat telkens deur sprekers aangeraak is en kan beskryf word as die verset teen ateïsme, die groei in sekularisme en die toenemende invloed van die Pentekostalisme. In hierdie aflewering volg 'n paar gedagtes oor die verset teen ateïsme.
Crossroad Bible Institute Suid-Afrika
Bybelkorrespondensiekursus aan gevangenes : aktueel
Author Eddie Boersema
Source: Die Kerkblad 118, pp 20 –21 (2016)
Crossroad Bible Institute (CBI) voorsien korrespondensie Bybelstudies aan gevangenes. Studente voltooi die lesse op hulle eie tyd. Die Bybelstudies bestaan uit 'n hele aantal kursusse wat etlike jare se studies tot gevolg het. Gevangenes kan met die studies voortgaan ná vrylating. Waar moontlik, neem koeriers die Bybelstudies in en gaan haal voltooide studies by die gevangenis op 'n weeklikse basis. Tydens hierdie geleenthede word 'n boodskap gebring, gebid, gesing en individuele gesprekke word gevoer. Waar daar nie koeriers is nie, word studente deur die posstelsel bedien. Die Bybelstudies word deur die kantoor versprei na verskillende instrukteurs (vrywilligers uit verskeie gemeentes) wat die lesse nasien en 'n brief van aanmoediging aan die studente skryf. Studente kan ook gebedsversoeke in die lesse neerskryf waaraan die instrukteurs spesiale aandag skenk.
Eers hoekom, dan liefde, hoop : aktueel
Eintlik wou ek skryf oor idiokrasie of Guptakrasie wat lyk of dit die demokrasie in Suid-Afrika vervang het. Ek kan dink dat baie al keelvol vir die onderwerp is. Baie is gesê oor Christelike gehoorsaamheid aan die owerheid (Romeine 13 en die vyfde gebod). Hoewel 'n hunkering hieragter skuil vir goeie leiers en verbetering in die land, is daar 'n dieperliggende vraag: Hoe? Waar begin 'n mens? Dit is die vraag wat leef by die mense wat lief is vir Suid-Afrika en hoop op verbetering. Hoe doen 'n mens dit?
Transoranje Instituut vir Buitengewone Onderwys : van oraloor
Om leerders met spesiale onderwysbehoeftes in die vyf Instituutskole deur middel van fisiese hulpbronne en diens in staat te stel om hulle potensiaal te verwesenlik binne 'n Christelike etos.
Uitreik na Volmoed September 2015 : van oraloor
Author Erik Loots
Terwyl nie ons of Roy self 100% seker is nie, beweer ons hierdie was die tiende Septembervakansie-uitreik van die Gereformeerde studente hier op Stellenbosch na Volmoed. Volmoed is nog steeds so 15km buite Oudtshoorn geleë en die sendeling Roy Reddy is nog steeds 'n bekende gesig in die omgewing. Tog het elke uitreik elke jaar 'n unieke karakter; dié jaar dalk 'n bietjie meer so aangesien ons net vier was (die laaste paar jaar was ons ongeveer 'n dosyn). Na die inoefening van bewegings vir liedjies soos "Stapsoldaatjie" en "Dis so lekker om die Here te dien", na dat die poppe hulle woorde geleer het, en Andries die sprong om uit die "boks van sonde" te kom, bemeester het, val ons in die pad. Dit is Saterdagoggend 5 September en die span (Erik Loots, Maarten Henning, Ronel Müller, en Andries Stephanus Lourens Heystek) is opgewonde om 'n week saam met Roy in Volmoed te werk!
Ds. APC (Peet) Duvenage 21 Mei 1934 - 8 Januarie 2016 : in dankbare herinnering
Abraham Petrus Carolus (Peet) Duvenage is op 21 Mei 1934 in Kuruman gebore en het daar begin skoolgaan. Later het die gesin na Germiston verhuis. Hy matrikuleer met 'n "eersteklas" aan die Hoërskool Gimnasium in Potchefstroom.